Kaks kunstlikku suurvarvas, millest üks leiti 2600 aasta vanusel muumial, aitasid nendega varustatud egiptlastel liikuda. Kairos Egiptuse Muuseumis ja Londonis Briti Muuseumis asuvate kolmeosaliste puidust ja nahast varustatud proteeside eeskujul valmistati kooüpiad. Manchesteri Ülikooli teadlane Jacky  Finch katsetas neid kahel vabatahtlikul, kes õnnetuse tulemusena olid oma varvastest ilma jäänud. Selgus, et need proteesid ei aidanud patsiendil mitte ainult paremini toetuda, vaid ka kindlamalt kõndida. Suurvarvas kannab 40 prpotsenti keharaskusest ja on sestap väga oluline. Vabatahtlikud kandsid proteeside koopiaid Egiptuse sandaalidega ja teadlane järeldab, et neid kasutasid elavad egiptlased, mitte ei kinnitatud muumiatele külge moepärast. Kui nii, siis on need vanimad avastatud proteesid.